Diari Oficial de la Generalitat Valenciana


Sumari del DOGV 5456, del 22-02-2007 (2007/1126)

Informació pública del projecte modificat número 1 d'urbanització del sector U-4, la Sarratella.
------------------------------------------------------------------------------------------------

### Dades del document

Número de DOGV
:   5456

Data del DOGV
:   22-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1126


Data del document
:   15-01-2007

Organisme emissor
:   Ajuntament d'Onda

Tipus de document
:   Informació Pública

Descriptors 

:   * Onda
    * administració local
    * pla d'urbanisme

En virtut del que establixen els articles 152 i següents de la Llei 16/2005, de 30 de desembre, de la Generalitat, Urbanística Valenciana (LUV), s'ha disposat sotmetre a exposició pública, durant el termini d'un mes, el projecte modificat número 1 d'urbanització per al desenvolupament de la unitat d'execució U-4 (la Sarratella), datat al novembre de 2006 i promogut per l'Ajuntament d'Onda com a agent urbanitzador, als efectes de presentació, pels interessats, d'al·legacions, reclamacions o suggeriments per escrit amb caràcter previ a l'aprovació definitiva.  
El termini d'un mes a efectes de presentar al·legacions o observacions començarà a transcórrer des de l'última data de publicació de l'anunci d'exposició pública en el Diari Oficial de la Comunitat Valenciana, en el Butlletí Oficial de la Província de Castelló i en el periòdic Mediterráneo de Castellón, o des de la data de recepció d'este avís en el cas que ja s'haguera publicat l'anunci en els mitjans esmentats.  
La raó de la modificació del projecte de modificació radica en l'aparició de necessitats noves i causes imprevistes no previstes en el projecte originari, i que s'han concretat en:  
- L'obertura provisional al trànsit rodat dels vials 1 i 2 per a permetre el desviament del trànsit de l'avinguda del País Valencià procedent de Tales, a causa de les obres de remodelació de la via urbana esmentada.  
- Millores en moviments de terres, xarxa de sanejament, pavimentació i jardineria, xarxa d'aigua potable, enllumenat públic, xarxa elèctrica de baixa i mitjana tensió, xarxa de telefonia i afeccions i reposicions.  
Les modificacions a què es fa referència suposen un increment de cost del 16,06% en relació amb el pressupost del projecte d'urbanització originari, si bé, aplicant la baixa del 30,32% en l'adjudicació de les obres d'urbanització, s'observa una disminució aproximada del 14,26% en relació amb l'import total del compte de liquidació provisional.  
Resolts els tràmits d'informació pública i d'al·legacions, la Junta de Govern Local procedirà a l'aprovació definitiva, quant a òrgan competent, de conformitat amb el Decret de l'Alcaldia número 2.365/2006, de 28 de novembre, de delegació de competències, pel qual es delega en este òrgan l'aprovació de projectes d'urbanització.  
La vista de l'expedient podreu efectuar-la, si ho desitgeu, a la tercera planta de l'ajuntament (Secció d'Ordenació del Territori), carrer de Balmes, número 2, en horari d'oficines d'11.30 a 14.00 hores.  
Onda, 15 de gener de 2007.- El tinent d'alcalde de l'Àrea d'Ordenació del Territori: Joaquín Nebot Monzonís.